CELEX: 62021CN0200
Language: mt
Date: 2021-03-31 00:00:00
Title: Kawża C-200/21: Talba għal deċiżjoni preliminari mressqa mit-Tribunalul Bucureşti (ir-Rumanija) fil-31 ta’ Marzu 2021 – TU, SU vs BRD Groupe Societé Générale SA, Next Capital Solutions Limited

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/12
            
         
      Talba għal deċiżjoni preliminari mressqa mit-Tribunalul Bucureşti (ir-Rumanija) fil-31 ta’ Marzu 2021 – TU, SU vs BRD Groupe Societé Générale SA, Next Capital Solutions Limited
      (Kawża C-200/21)
      (2021/C 320/15)
      Lingwa tal-kawża: ir-Rumen
      
         Qorti tar-rinviju
      
      Tribunalul Bucureşti
      
         Partijiet fil-kawża prinċipali
      
      
         Rikorrenti: TU, SU
      
         Konvenuti: BRD Groupe Societé Générale SA, Next Capital Solutions Limited
      
         Domanda preliminari
      
      Id-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur (1) tipprekludi regola tad-dritt nazzjonali bħal dik li tirriżulta mill-Artikolu 712 et seq. tal-Kapitolu VI tal-Cod de procedură civilă (il-Kodiċi tal-Proċedura Ċivili), li tipprevedi perijodu ta’ ħmistax-il ġurnata li matulu d-debitur jista’ jikkontesta l-eżekuzzjoni forzata billi jinvoka n-natura inġusta ta’ klawżola kuntrattwali tat-titolu eżekuttiv, sa fejn azzjoni intiża sabiex tiġi stabbilita l-eżistenza ta’ klawżoli inġusti li jinsabu fit-titolu eżekuttiv ma hija suġġetta għal ebda terminu u sa fejn, fil-kuntest ta’ azzjoni bħal din, id-debitur għandu l-possibbiltà li jitlob is-sospensjoni tal-eżekuzzjoni forzata tat-titolu skont l-Artikolu 638(2) tal-Kodiċi tal-Proċedura Ċivili?
      
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.